Deseo

Deseo (Deziro) estas hispan-argentina drama filmo kun mikso de amafero kaj politiko, reĝisorita de Gerardo Vera laŭ scenaro de Ángeles Caso premierita la 10an de oktobro 2002 en kiu stelulis Leonor Watling, Leonardo Sbaraglia kaj Cecilia Roth. 

 Intrigo 

Madrido, 1945, je la fino de la Dua Mondmilito, kun kunteksto en kiu la Frankisma reĝimo devas montriĝi proksima al la Aliancanoj, dum ideologio protektas la venkintaj tendaron de la mondmilito. Multaj elstaraj membroj de la naziisma tendaro fuĝas al Sudameriko tra Hispanio. Pablo (Leonardo Sbaraglia) estas argentina negocisto germandevena, kaj Alina (Cecilia Roth) estas inter kiuj helpas tiun fuĝadon. Elvira (Leonor Watling) klopodas rekonstrui sian pasintecon kaj sentojn, dum atendas la eliron de sia edzo emprizonita kiel maldekstrulo kaj zorgas pri sia malsana patrino (kiu suferas la traŭmaton de mortpafado de sia edzo) kun sia fratino (kiu plutenas la maldekstran sintenon) eklaboras kiel servistino ĉe Pablo. Kvankam ŝi konscias pri la diferencoj de sociaj statoj (ŝia familio ruiniĝis por la milita malvenko, dum la vivnivelo de Pablo estas de altega klaso kaj kun rilato al gravuloj de la reĝimo), iom post iom ŝi iluziiĝas pro tiu nova situacio kaj ĉefe ankaŭ iom post iom enamiĝas je Pablo.Fernando Méndez-Leite Deseo 29a de majo 2008, alirita la 30an de decembro 2021

Dum la amafero pliiĝas kaj plenumiĝas, Elvira suferas malproksimiĝon disde sia familio, ĉefe pro neevitebla abandono de la patrino kaj kontraŭstaron kun sia maldekstrema fratino. Siaflanke, ankaŭ Pablo suferas la premon de sia naziisma kolegino Alina, kiu malfidas je Elvira, kiun ŝi supozas maldekstrema. Ĉiuokaze Pablo deziras oficialigi sian engaĝigon kun Elvira. Ĉio komplikiĝas kiam la edzo de Elvira estas malliberigita kaj nemalhelpante la amaferon de sia edzino, baraktas por komprenigi ŝin, ke Pablo estas naziisma kunkulpulo de la militkrimoj. Post diversaj trileraj epizodoj, Elvira ekkomprenas, ke vere Pablo estas neakceptebla amkunulo, sed jam estas tro malfrue: li konsideras ŝin sian propraĵon.

Geaktoraro kaj roluloj
 Leonor Watling, 	Elvira
 Leonardo Sbaraglia, 	Pablo
 Cecilia Roth, 	Alina
 Rosa Maria Sardà, 	patrino de Elvira
 Norma Aleandro, 	Clarita
 Emilio Gutiérrez Caba, 	Rogelio
 Ernesto Alterio, 	Julio
 María Vázquez, 	Raquel
 Jordi Bosch, 	Velasco
 Gloria Muñoz, 	Lola
 Herbert Knaup, 	Bremen
 Christian Atanasiu, 	Schinkel
 Jannik Jentsch, 	Hans
 Gudula Mueller-Toewe, 	Frau Schinkel

Referencoj

 Eksteraj ligiloj 
 Pri Deseo en Internet Movie DataBase
 Pri Deseo en Filmaffinity
 Pri Deseo en la retejo cinenacional.com

Kategorio:Filmoj aperintaj en 2002
Kategorio:Argentinaj filmoj
Kategorio:Hispanaj dramaj filmoj
Kategorio:Amaferaj filmoj
Kategorio:Trileraj filmoj
Kategorio:Filmoj pri la Dua Mondmilito
Kategorio:Filmoj pri la frankisma epoko